**Jurassic World Evolution 2** on Frontier Developmentsin kehittämä simulaatiopeli, joka julkaistiin 9. marraskuuta 2021 Microsoft Windowsille, PlayStation 4:lle ja Xbox Onelle. Peli perustuu elokuvan *Jurassic World: Kaatunut valtakunta* tapahtumien jälkeiseen aikaan. Pelissä rakennetaan omaa dinosauruspuistoa. Peli on jatko-osa vuoden 2018 pelille Jurassic World Evolution.

Pelaaminen
----------

Kuten ensimmäisessä pelissä, *Jurassic World Evolution 2* on simulaatiopeli, jossa pelaaja rakentaa dinosaurusteemapuiston. Pelissä on yli 75 esihistoriallista lajia, mukaan lukien erilaisia ​​dinosauruksia, pterosauruksia ja merimatelijoita. Pelaajien on tarkoitus rakentaa aitauksia, aviaarioita ja laguuneita, jotta vierailijat voivat nähdä ne. Pelissä lajeilla on erilaisia tarpeita, kuten erilaiset ruokalajityypit, jotta ne pysyvät terveinä ja tyytyväisinä. Poikkeuksena edellisestä pelistä tässä pelissä dinosaurukset voivat taistella reviireistään, jos ne elävät samassa aitauksessa. Reviirit muuttuvat elinympäristön mukaan. Verrattuna edelliseen peliin *Jurassic World Evolution 2* sisältää monimutkaisemman tekoälyn esihistoriallisille lajeille, jotka nyt voivat metsästää ryhmissä ja ovat enemmän vuorovaikutuksessa toisensa kanssa.

Pelaajan on rakennettava erilaisia rakennuksia ja rekrytoitava tutkijoita esihistoriallisten lajien luomiseen. Rekrytoidut tutkijat tarjoavat erilaisia ​​etuja, mutta ylityöllistetyt ja tyytymättömät työntekijät voivat sabotoida pelaajan pustoa ja antavat lajien tahallisesti paeta aitauksistaan. Esihistoriallisen lajien luomiseksi pelaajan on ensin hankittava DNA:ta fossiileista. Lajien DNA:ta voidaan säätää antamaan näille lajeille esimerkiksi ainutlaatuisia piirteitä. Pelaajien on myös rekrytoitava eläinlääkäreitä pitääkseen dinosaurukset terveinä. Vieraiden viihdyttämiseksi pelaajat voivat rakentaa erilaisia laitteita, kuten gyrokuulia, joita voidaan käyttää aitauksien tutkimiseen ja joiden kimppuun dinosaurukset voivat hyökätä.

Toisin kuin ensimmäinen peli, joka sijoittuu saaristoon, *Jurassic World Evolution 2* sijoittuu ulkomaailmaan ja sisältää erilaisia ​​elinympäristöjä, kuten metsiä ja aavikoita, joista jokainen tarjoaa ainutlaatuisia haasteita pelaajalle. Pelissä on myös huomattavasti suuremmat alueet kuin ensimmäisessä pelissä.

Lähteet
-------

1. ↑  Jurassic World Evolution 2: exploring a new era of management simulation *PlayStation Blog*.  10.6.2021. Viitattu 23.9.2021. (englanniksi)
2. ↑  Matt Wales: Jurassic World Evolution 2 dev video talks dino behaviours, habitat enhancements, and more *Eurogamer*.  23.7.2021. Viitattu 23.9.2021. (englanniksi)
3. 1 2  Andrew Reiner: Raptors Hunt In Packs! Exclusive First Details For Jurassic World Evolution 2 *Game Informer*. Viitattu 23.9.2021. (englanniksi)
4. ↑  Sam Loveridge: Jurassic World Evolution 2 preview: Deeper management, better dinosaurs, and a whole load of customization options *gamesradar*.  24.6.2021. Viitattu 23.9.2021. (englanniksi)
5. ↑  Andrew Reiner: Jurassic World Evolution 2 Arrives On November 9, Take Your First Look At The Mosasaurus! *Game Informer*. Viitattu 23.9.2021. (englanniksi)
6. ↑  Jurassic World Evolution 2’s tourists are no longer safe in Gyrospheres *PCGamesN*. Viitattu 23.9.2021. (englanniksi)
7. ↑  Rachel Watts: Jurassic World Evolution 2 gets back to the pure wonder of just seeing dinosaurs *PC Gamer*.  25.8.2021. Viitattu 23.9.2021. (englanniksi)